Ο Μπάτλερ

Ο Μπάτλερ (αγγλικά: The Butler ή Lee Daniels' The Butler) είναι αμερικανική δραματική, ιστορική, βιογραφική ταινία παραγωγής 2013. Τη σκηνοθεσία ανέλαβε ο Λι Ντάνιελς και το σενάριο έγραψε ο Ντάνι Στρονγκ εμπνευσμένος από το άρθρο A Butler Well Served by This Election του Γουίλ Χέιγκουντ. Πρωταγωνιστεί ο Φόρεστ Γουίτακερ στο ρόλο του Σέσιλ Γκέινς, ενός Αφροαμερικανού που ήταν αυτόπτης μάρτυρας αρκετών αξιοσημείωτων γεγονότων του 20ου αιώνα, κατά τη διάρκεια της 34-έτους θητείας του στο Λευκό Οίκο ως μπάτλερ. Ο πλασματικός χαρακτήρας του Γκέινς βασίζεται στην πραγματική ιστορία του Γιουτζίν Άλεν που εργαζόταν ως μπάτλερ στο Λευκό Οίκο από το 1952 έως το 1986. Στην ταινία επίσης συμμετέχουν οι Όπρα Γουίνφρεϊ, Ρόμπιν Γουίλιαμς, Βανέσα Ρεντγκρέιβ, Μαράια Κάρεϊ, Λένι Κράβιτζ, Τζέιμς Μάρσντεν, Λιβ Σράιμπερ και Τζέιν Φόντα.

Η ταινία κυκλοφόρησε στους κινηματογράφους στις 16 Αυγούστου 2013. Έλαβε κυρίως θετικά σχόλια από τους κριτικούς ενώ κατάφερε και μια επιτυχημένη εισπρακτική πορεία με τα συνολικά έσοδα να φτάνουν τα 177,3 εκατομμύρια δολάρια παγκοσμίως.

Πλοκή
Καθώς ο Σέσιλ Γκέινς υπηρέτησε οκτώ Προέδρους των Ηνωμένων Πολιτειών κατά τη διάρκεια της θητείας του στο Λευκό Οίκο, το κίνημα για τα πολιτικά δικαιώματα, ο Πόλεμος του Βιετνάμ καθώς και άλλα σημαντικά γεγονότα επηρεάζουν τη ζωή αυτού του ανθρώπου, την οικογένειάς του και την αμερικανική κοινωνία.

Ηθοποιοί και Χαρακτήρες
 Φόρεστ Γουίτακερ στο ρόλο του Σέσιλ Γκέινς
 Όπρα Γουίνφρεϊ στο ρόλο της Γκλόρια Γκέινς
 Ντέιβιντ Ογιελόβο στο ρόλο του Λούις Γκέινς
 Ελάιτζα Κέλεϊ στο ρόλο του Τσάρλι Γκέινς
 Ντέιβιντ Μπάνερ στο ρόλο του Ερλ Γκέινς
 Μαράια Κάρεϊ στο ρόλο της Χάτι Περλ
 Τέρενς Χάουαρντ στο ρόλο του Χάουαρντ
 Αντριάν Λίνοξ στο ρόλο της Τζίνα
 Γιάγια ΝταΚόστα στο ρόλο της Κάρολ Χάμι
 Άλεξ Πέτιφερ στο ρόλο του Τόμας Γουέστφολ
 Βανέσα Ρεντγκρέιβ στο ρόλο της Άναμπεθ Γουέστφολ
 Κλάρενς Γουίλιαμς ΙΙΙ στο ρόλο του Μέιναρντ
 Κούμπα Γκούντινγκ Τζούνιορ στο ρόλο του Κάρτερ Γουίλσον
 Λένι Κράβιτζ στο ρόλο του Τζέιμς Χόλογουεϊ
 Κόλμαν Ντομίνγκο στο ρόλο του Φρέντι Φάλοουζ
 Ρόμπιν Γουίλιαμς στο ρόλο του Ντουάιτ Αϊζενχάουερ, 34ου προέδρου των Ηνωμένων Πολιτειών Τζέιμς Ντι Μοντ στο ρόλο του Σέρμαν Άνταμς
 Ρόμπερτ Άμπερντιν στο ρόλο του Χέρμπερτ Μπρόουνελ Τζούνιορ
 Τζέιμς Μάρσντεν στο ρόλο του Τζον Φ. Κένεντι, 35ου προέδρου των Ηνωμένων Πολιτειών
 Μίνκα Κέλι στο ρόλο της πρώτης κυρίας Τζάκι Κένεντι
 Λιβ Σράιμπερ στο ρόλο του Λίντον Τζόνσον, 36ου προέδρου των Ηνωμένων Πολιτειών
 Τζον Κιούζακ στο ρόλο του Ρίτσαρντ Νίξον, 37ου προέδρου των Ηνωμένων Πολιτειών
 Άλεξ Μάνετ στο ρόλο του Χ.Ρ. Χάλντμαν
 Κόλιν Γουόκερ στο ρόλο του Τζον Έρλιχμαν
 Άλαν Ρίκμαν στο ρόλο του Ρόναλντ Ρίγκαν, 40ού προέδρου των Ηνωμένων Πολιτειών
 Τζέιν Φόντα στο ρόλο της πρώτης κυρίας Νάνσι Ρίγκαν
 Στίβεν Ράιντερ στο ρόλο του Στίβεν Γ. Ρόσον
 Νέλσαν Έλις στο ρόλο του Μάρτιν Λούθερ Κινγκ
 Τζέσι Γουίλιαμς στο ρόλο του Τζέιμς Λόσον

Παραγωγή
Ο Ντάνι Στρονγκ εμπνεύστηκε το σενάριο της ταινίας όταν διάβασε το άρθρο A Butler Well Served by This Election του Γουίλ Χέιγκουντ στη Washington Post. Το πρότζεκτ ξεκίνησε ανάπτυξη στις αρχές του 2011, όταν οι παραγωγοί Λόρα Ζίσκιν και Παμ Γουίλιαμς προσέγγισαν τη Σίλα Τζόνσον να βοηθήσει στη χρηματοδότηση της ταινίας. Αφού διάβασε το σενάριο, η Τζόνσον χρηματοδότησε η ίδια το πρότζεκτ με 2,7 εκατομμύρια δολάρια πριν συνεισφέρουν και άλλοι Αφροαμερικανοί επενδυτές. Ωστόσο, η Ζίσκιν πέθανε από καρκίνο τον Ιούνιο του 2011. Ο θάνατός της ανάγκασε το σκηνοθέτη Λι Ντάνιελς και την παραγωγό Χίλαρι Σορ να βρουν άλλους παραγωγούς. Ξεκίνησαν με τον Κάσιαν Έλγουες, με τον οποίο είχαν συνεργαστεί στην ταινία The Paperboy (2012). Ο Έλγουες συμφώνησε και ξεκίνησε να βρει χρηματοδότηση για την ταινία. Την άνοιξη του 2012, η βρετανική εταιρία παραγωγής Icon U.K. έβαλε 6 εκατομμύρια δολάρια. Το πρότζεκτ κατάφερε να συγκεντρώσει τον προϋπολογισμό των 30 εκατομμυρίων δολάρίων από συνολικά 41 παραγωγούς. Η παραγωγή της ταινίας ξεκίνησε με την Weinstein Company να αναλαμβάνει τη διανομή στις Ηνωμένες Πολιτείες.

Box office
Με προϋπολογισμό 30.000.000 δολάρια, η ταινία Ο Μπάτλερ έκανε άνοιγμα τριημέρου στην 1η θέση με 24,6 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 116,6 εκατομμύρια δολάρια και στον υπόλοιπο κόσμο συγκέντρωσε 60,6 εκατομμύρια δολάρια. Παγκοσμίως απέφερε 177,3 εκατομμύρια δολάρια.

 Βραβεία & Υποψηφιότητες 
ΟργάνωσηΚατηγορίαΥποψήφιοςΑποτέλεσμα Screen Actors Guild Awards  Καλύτερη Ανδρική Ερμηνεία σε Πρωταγωνιστικό Ρόλο   Φόρεστ Γουίτακερ   Καλύτερη Γυναικεία Ερμηνεία σε Δευτεραγωνιστικό Ρόλο   Όπρα Γουίνφρεϊ   Καλύτερη Ερμηνεία από Καστ   BAFTA Β' Γυναικείου Ρόλου  Όπρα Γουίνφρι   Μακιγιάζ & Κομμώσεις  Ντέμπρα Ντένσον, Μπέβερλι Τζο Πράιορ & Κάντας Νιλ  

Παραπομπές

Εξωτερικοί σύνδεσμοι
 Επίσημη ιστοσελίδα
 Ο Μπάτλερ στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2013
Κατηγορία:Αγγλόφωνες ταινίες
Κατηγορία:Αμερικανικές δραματικές ταινίες
Κατηγορία:Αμερικανικές πολιτικές δραματικές ταινίες
Κατηγορία:Αμερικανικές βιογραφικές ταινίες
Κατηγορία:Αμερικανικές ιστορικές ταινίες
Κατηγορία:Ταινίες παραγωγής The Weinstein Company
Κατηγορία:Βιασμός σε ταινίες
Κατηγορία:Ταινίες βασισμένες σε βιογραφίες
Κατηγορία:Ταινίες με θέμα τον ρατσισμό
Κατηγορία:Ταινίες γυρισμένες στη Νέα Ορλεάνη